Hvorfor er en a-kasse vigtig?
Måske har du hørt om den danske model. A-kasser er vigtige i det danske samfund, fordi vi har opbygget en helt unik model på arbejdsmarkedet, hvor det i Danmark er naturligt at skifte job, og er naturligt at få økonomisk støtte og sikkerhed i perioder mellem jobs. Det kaldes den danske model, og det er også derfor mere end 83% af alle danske lønmodtagere er medlem hos en A-kasse. Kort sagt er a-kassen dit økonomiske fundament, når du skifter job, bliver ledig eller står uden for arbejdsmarkedet i en periode. Det er en unik ting, som vi har i Danmark, og FTFa er stolte af at være en del af denne model.